Efiopiyada fil uni suratga olmoqchi bo‘lgan sayyohni o‘ldirdi

Efiopiyada fil uni suratga olish uchun juda yaqin kelgan ispaniyalik sayyohni o‘ldirdi, deb yozadi “Vesti.ru”.

Fojia bir necha kun avval mamlakat janubidagi “Chebera-Chirchura” milliy bog‘ida yuz berdi. Guvohlar so‘zlariga ko‘ra, erkak, ogohlantirishlarga qaramay, mashinadan chiqib, qo‘lida fotoapparat bilan filga yaqinlashgan.
Jonivor dastlab erkakni xartumi bilan urib yiqitgan, so‘ng uning ko‘ksiga dandon tishini sanchigan. Ispaniyaning Addis-Abebadagi elchixonasi ayni paytda jasadni vataniga yuborish masalalari bilan shug‘ullanmoqda.